CELEX: 32010R0380
Language: sl
Date: 2010-04-30 00:00:00
Title: Uredba Komisije (EU) št. 380/2010 z dne 30. aprila 2010 o uvrstitvi določenega blaga v kombinirano nomenklaturo

5.5.2010   
            
            
               SL
            
            
               Uradni list Evropske unije
            
            
               L 112/4
            
         UREDBA KOMISIJE (EU) št. 380/2010
   z dne 30. aprila 2010
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca 1 razpredelnice iz Priloge uvrsti pod oznako KN, ki je označena v stolpcu 2, iz razlogov iz stolpca 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi, predvideni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   Na podlagi člena 12(6) Uredbe Sveta (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 30. aprila 2010
      
         
            Za Komisijo, V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Tablete z maso 1 772 mg, pripravljene za prodajo na drobno. Vsaka tableta vsebuje (mas. %):
                  
                              —
                           
                           
                              kalcijev karbonat (ustreza 630 mg kalcija)
                           
                           
                              88,9
                           
                        
                              —
                           
                           
                              škrob
                           
                           
                              3,5
                           
                        
                              —
                           
                           
                              hidroksipropil metilcelulozo
                           
                           
                              2,7
                           
                        
                              —
                           
                           
                              krospovidon
                           
                           
                              1,9
                           
                        
                              —
                           
                           
                              maltodekstrin
                           
                           
                              1,3
                           
                        
                              —
                           
                           
                              mineralno olje
                           
                           
                              1,2.
                           
                        Ena tableta vsebuje tudi 7 μg = 284 IU (mednarodnih enot) vitamina D3 (holekalciferol). Druge snovi so prisotne v količinah, manjših od 1,0 mas. %.
                  Priporočen dnevni odmerek, naveden na etiketi, je ena tableta na dan.
                  Po podatkih na etiketi se proizvod uporablja preventivno, na primer proti osteoporozi in za krepitev kosti.
               
               
                  2106 90 92
               
               
                  Uvrstitev je določena s splošnima praviloma 1 in 6 za razlago kombinirane nomenklature, opombo 1 k poglavju 28, dodatno opombo 1 k poglavju 30 in besedilom oznak KN 2106, 2106 90 in 2106 90 92.
                  Zaradi prisotnosti snovi, ki niso zajete z opombo 1(a), (d) ali (e) k poglavju 28, se proizvod ne vključi v navedeno poglavje.
                  Količina zaužitih mineralov ali vitaminov (kalcij in vitamin D3) glede na priporočen dnevni vnos, naveden na etiketi, ni občutno višja od priporočenega dnevnega odmerka za ohranitev splošnega zdravja ali dobrega počutja. Proizvod zato ne izpolnjuje zahtev iz zadnjega odstavka dodatne opombe 1 k poglavju 30 in ga ni mogoče uvrstiti pod tarifno številko 3004 (glej tudi pojasnjevalne opombe h kombinirani nomenklaturi (PO KN), točka 3 dodatne opombe 1 k poglavju 30).
                  Glede na lastnosti se proizvod zato uvrsti kot živilski pripravek pod tarifno številko 2106.